# M a t e r i á l n a  z a s a d n u t i e

# M e s t s k é h o  z a s t u p i t e ľ s t v a

##### v Kremnici dňa 18. septembra 2014

##### K bodu: Sľub poslanca Mestského zastupiteľstva v Kremnici

**Predkladá:** RNDr. Zuzana Balážová, primátorka mesta

**Spracovateľ:** Mgr.Ľuba Ďurčová, vedúca organizačného a správneho oddelenia

**Materiál obsahuje:**

1. Návrhy na uznesenia
2. Dôvodovú správu

**Návrh na uznesenie :**

vo veci nastúpenia náhradníka za poslanca Mestského zastupiteľstva v Kremnici.

M e s t s k é z a s t u p i t e ľ s t v p - A/ vyhlasuje

nastúpenie Mgr. Margity Fodorovej ako náhradníka za poslanca Mestského zastupiteľstva v Kremnici vo volebnom obvode č. 2

B/konštatuje,

že Mgr. Margita Fodorová zložila zákonom predpísaný sľub poslanca Mestského zastupiteľstva v Kremnici

C/žiada

primátorku mesta, aby odovzdala Mgr. Margite Fodoroej osvedčenie o tom, že sa stala poslancom Mestského zastupiteľstva v Kremnici.

**Dôvodová správa:**

Dňa 13.06.2014 bol mestskému úradu doručený list od Ing. Beaty Kirkovej, ktorým oznamuje, že sa vzdáva mandátu poslanca Mestského zastupiteľstva v Kremnici, nakoľko bola zvolená do funkcie hlavného kontrolóra mesta Kremnica. Podľa § 25 ods. 2 písm. c) zákona č. 369/1990 Zb. o obecnom zriadení v znení neskorších predpisov, účinky vzdania sa mandátu poslanca nastávajú dňom doručenia písomného oznámenia mestskému úradu. To znamená, že poslanecký mandát Ing. Beaty Kirkovej zanikol dňom 13.06.2014.

Podľa výsledkov komunálnych volieb konaných dňa 27. novembra 2010 prvým náhradníkom podľa počtu získaných hlasov vo volebnom obvode č. 2 je PaedDr. Peter Klimek, ktorého sme písomne požiadali o vyjadrenie, či má záujem prevziať uvoľnený mandát poslanca Mestského zastupiteľstva v Kremnici za 2. volebný obvod. PaedDr. Peter Klimek dňa 25.06.2014 písomne oznámil, že nemá záujem o prevzatie uvoľneného poslaneckého mandátu vo volebnom obvode č. 2.

Dňa 25.06.2014 bol písomne oslovený v poradí ďalší náhradník – Peter Ertl, ktorý písomne odpovedal až na opakovanú žiadosť. Peter Ertl listom zo dňa 30.7.2014 oznámil, že nemá možnosť prevziať uvoľnený mandát z dôvodu pracovnej vyťaženosti.

Dňa 6.8.2014 bol písomne oslovený v poradí ďalší náhradník – Mgr. Margita Fodorová, ktorá dňa 8.8.2014 písomne potvrdila svoj záujem o prevzatie uvoľneného poslaneckého mandátu vo volebnom okrsku č. 2 po Ing. Beate Kirkovej.

V Kremnici: 8.9.2014

Spracovala: Mgr. Ďurčová